
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 111
                                                                 din 30 mai 2022
privind încredințarea mandatelor administratorilor din cadrul Consiliului de Administrație al S.C. Ecoserv Sig S.R.L., până la numirea și validarea noilor mandate ale membrilor Consiliului de Administrație al S.C. Ecoserv Sig S.R.L.

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 17.008/20.05.2022 şi la Consiliul Local Sighișoara cu nr. 17.279/24.05.2022, de referatul de aprobare, înregistrat cu nr. 17.007/20.05.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 49 din 31.03.2011, modificată și completată prin Hotărârea Consiliului Local Sighișoara nr. 105/08.06.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie;

Văzând şi Hotărârea Consiliului Local Sighișoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighișoara nr. 93/31.05.2012 şi modificată prin Hotărârea Consiliului Local Sighișoara nr. 54/28.03.2013;

Ţinând cont de faptul că S.C. Ecoserv Sig S.R.L, ca prestator ce acționează sub conducerea, coordonarea și controlul Consiliului Local al Municipiului Sighișoara, are delegate activități specifice serviciilor publice, potrivit contractului de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat prin actul adițional nr. 1, aprobat prin Hotărârea Consiliului Local Sighișoara nr. 67/27.09.2012, actul adițional nr. 2, aprobat prin Hotărârea Consiliului Local Sighișoara nr. 55/28.03.2013, actul adițional nr. 3, aprobat prin Hotărârea Consiliului Local Sighișoara nr. 32/26.02.2015 și actul adițional nr. 4, aprobat prin Hotărârea Consiliului Local Sighișoara nr. 33/27.02.2017;

Luând în considerare prevederile art. 58 și 59 din Actul Constitutiv al S.C. Ecoserv Sig S.R.L., aprobat prin Hotărârea Consiliului Local Sighișoara nr.  56/27.02.2014, cu modificările și completările ulterioare;

Având în vedere faptul că mandatele membrilor Consiliului de Administrație al S.C. Ecoserv Sig S.R.L., care este administrată de un Consiliu de Administrație format din 5 administratori, expiră în mai 2022;

Având în vedere necesitatea asigurării bunei funcționări a societății, sens în care este necesară și obligatorie asigurarea conducerii acesteia de către un Consiliu de Administrație, potrivit prevederilor legale;
Văzând Hotărârea Adunării Generale a Asociaților S.C. Ecoserv Sig S.R.L. nr. 12/16.05.2022, prin care s-a aprobat prelungirea mandatelor actualilor administratori din cadrul Consiliului de Administrație al S.C. Ecoserv Sig S.R.L., respectiv: Marian Adriana - Paula, Muntean Doralina, Iacob Mircea Lucian, Oprea Adriana Marieta și Maior Gheorghe ca administratori provizorii, până la numirea și validarea noilor mandate ale membrilor Consiliului de Administrație al S.C. Ecoserv Sig S.R.L., pentru care se va declanșa procedura de reînnoire sau procedura de selecție a candidaților pentru Consiliul de Administrație al S.C. Ecoserv Sig S.R.L., pentru o perioadă de cel mult 6 luni;

Având în vedere prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare şi cele ale Hotărârii Guvernului nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanța corporativă a întreprinderilor publice;

Având în vedere prevederile Legii nr. 31/1990 privind societățile, republicată, cu modificările și completările ulterioare;
Văzând și Raportul de specialitate al S.C. Ecoserv Sig S.R.L. cu nr. 1.348/19.05.2022, înregistrat la Municipiul Sighişoara cu nr. 16.999/20.05.2022, prin care se propune încredințarea mandatelor administratorilor din cadrul Consiliului de Administrație al S.C. Ecoserv Sig S.R.L., până la numirea și validarea noilor mandate ale membrilor Consiliului de Administrație al S.C. Ecoserv Sig S.R.L.;

Având în vedere amendamentul formulat în plenul şedinţei ordinare a Consiliului Local Sighişoara de către domnul consilier local Stupariu Călin, amendament însuşit şi votat de către membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. a) şi d), alin. (3) lit. c) și d), alin. (7) lit. n) și s) și alin. (14), art. 139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                             H O T Ă R Ă Ş T E:

Art. 1. Se ia act de faptul că până la numirea și validarea noilor membri ai Consiliului de Administrație al S.C. Ecoserv Sig S.R.L., pentru care se va declanșa procedura de reînnoire sau procedura de selecție a candidaților, administratorii din cadrul Consiliului de Administrație al S.C. Ecoserv Sig S.R.L., respectiv: 

· Marian Adriana - Paula;

· Muntean Doralina;

· Iacob Mircea Lucian; 

· Oprea Adriana Marieta; 

· Maior Gheorghe,

își vor continua mandatul încredințat, pentru o perioadă de cel mult 6 luni, cu condiția finalizării procedurii de validare până la data de 31.07.2022.
Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local, Consiliul de Administrație al S.C. Ecoserv Sig S.R.L. și S.C. Ecoserv Sig S.R.L. 

Art. 3. Prin grija Secretarului General al Municipiului Sighișoara - Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

           Tűrk Michaela                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu 13 voturi ”pentru” și 5 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Biroul Buget, Contabilitate, Salarizare – Direcția Economică;

  2 ex. S.C. Ecoserv Sig S.R.L. Sighişoara;
  5 ex. pentru membrii Consiliului de Administraţie al S.C. Ecoserv Sig S.R.L.
16 ex.

B.A. 
